
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1100 

12 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χώρου για την κατασκευή υπόγειου χώ¬ 
ρου στάθμευσης αυτοκινήτων και των απαιτούμε- 
νων για την εξυπηρέτηση αυτού υπέργειων εγκα¬ 
ταστάσεων εντός του ρυμοτομικού σχεδίου δήμου 

Χαϊδαρίου (ν. Αττικής). 1 

Συμπληρωματική αναγκαστική απαλλοτρίωση ακινή¬ 
των για την κατασκευή του έργου «Κατασκευή ΧΥ¬ 
ΤΑ 2ης Διαχειριστικής Ενότητας (διανομαρχιακός 
Θεσπρωτίας - Πρεβέζης) Περιφέρειας Ηπείρου» 
στην περιοχή του Δ.Δ. Καρβουναρίου Δήμου Πα- 

ραμυθιάς στο Ν. Θεσπρωτίας. 2 

Αναγκαστική Απαλλοτρίωση ακινήτων για την κατα¬ 
σκευή του έργου «Περιφερειακός Δακτύλιος Τρι¬ 
κάλων τμήμα συνδετήρια οδός Ε.Ο. Τρικάλων -Πύ¬ 
λης και Ε.Ο. Τρικάλων - Ιωαννίνων» (Χ.Θ. 0 + 000 έ¬ 
ως Χ.Θ. 5+600). 3 

Έγκριση τοπικού ρυμοτομικού σχεδίου για ανέγερση 
Ανοικτού γυμναστηρίου (κατασκευή στίβου και γη¬ 
πέδου ποδοσφαίρου) στον Ξηρόκαμπο της Νήσου 
Λέρου Ν. Δωδεκανήσου. Σχετ.: Το υπ’ αριθμ. 


3229/22.7.2005 έγγραφο του Δήμου Λέρου. 4 

ΑΠΟΦΑΣΕΙΣ 

Αριθ. 39865 - (1) 


Καθορισμός χώρου για την κατασκευή υπόγειου χώρου 
στάθμευσης αυτοκινήτων καιτων απαιτούμενων για την 
εξυπηρέτηση αυτού υπέργειων εγκαταστάσεων εντός 
του ρυμοτομικού σχεδίου δήμου Χαϊδαρίου (ν. Αττικής). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 έως 6 του άρθρου 8 του ν. 
2052/1992 «Μέτρα για την αντιμετώπιση του νέφους και 
πολεοδομικές ρυθμίσεις (Α' 94), όπως οι παρ. 1,5 και 6 συ¬ 
μπληρώθηκαν με τις διατάξεις των παραγρ. 1,2 και 3, α¬ 
ντίστοιχα, του άρθρου 10 του ν. 2947/2001 (Α' 228). 

2. Τις διατάξεις του άρθρου 29 (παρ. 3α.αα) του ν. 2831/ 
2000 (Α' 140), όπως αυτό αντικαταστάθηκε με την παρ. 1 
του άρθρου 10 του ν. 3044/2002 (Α' 197) και συμπληρώθη¬ 
κε με την παρ. 1 του άρθρου 32 του ν. 3164/2003 (Α' 176). 


3. Τις διατάξεις του άρθρου 90 του π.δ/τος 63/2005 «Κω¬ 
δικοποίηση της νομοθεσίας για την Κυβέρνηση και Κυ¬ 
βερνητικά Όργανα» (Α' 98). 

4. Την υπ’ αριθμ. 27254/2005 βεβαίωση της Δ/νσης Πε¬ 
ριβάλλοντος της Νομαρχίας Αθηνών. 

5. Την υπ’ αριθμ. 130/2005 γνωμοδότηση του Δημοτικού 
Συμβουλίου Χαϊδαρίου. 

6. Την υπ’ αριθμ. 173/2005 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται ο καθορισμός υπόγειου χώρου στάθμευ¬ 
σης αυτοκινήτων εντός του εγκεκριμένου ρυμοτομικού 
σχεδίου δήμου Χαϊδαρίου κάτω από τον κοινόχρηστο χώ¬ 
ρο που καθορίστηκε στο Ο.Τ. 322-323 με την υπ’ αριθμ. 
12936/1984 απόφαση του Νομάρχη Διαμερίσματος Δυτι¬ 
κής Αττικής (Δ' 461), όπως τροποποιήθηκε με το από 
31.10.1994π.δ/γμα (Δ' 1220) μετιςαπαιτούμενεςγιατην 
εξυπηρέτηση αυτού υπέργειες εγκαταστάσεις με είσοδο 
και έξοδο του σταθμού από την οδό Φιλοπάππου, όπως ο 
χώρος φαίνεται με αξονική γραμμή και στοιχεία ΑΒΓΔΕΑ 
στο σχετικό πρωτότυπο διάγραμμα σε κλίμακα 1:500, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την υπ’ αριθμ. 39865/2005 πρά¬ 
ξη του και που αντίτυπο του σε φωτοσμίκρυνση δημοσι¬ 
εύεται με την παρούσα απόφαση. 

2. Επιβάλλεται η τήρηση των παρακάτω όρων κατά την 
κατασκευή των έργων. 

α. Οι εκσκαπτικές εργασίες πρέπει να γίνονται υπό την 
επίβλεψη εντεταλμένων υπαλλήλων της Β' Εφορείας 
Προϊστορικών και Μ,ασσικών Αρχαιοτήτων. 

β. Οι υπέργειες εγκαταστάσεις πρέπει να περιοριστούν 
στο απολύτως αναγκαίο μέτρο και να μην παρεμποδίζουν 
την κοινή χρήση του χώρου. 

γ. Μετά την ολοκλήρωση της κατασκευής πρέπει να γί¬ 
νει διαμόρφωση και φύτευση του κοινόχρηστου χώρου 
πάνω από τον υπόγειο σταθμό αυτοκινήτων σύμφωνα με 
τη σχετική μελέτη του Δήμου. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. 1233 (2) 

Συμπληρωματική αναγκαστική απαλλοτρίωση ακινήτων 
για την κατασκευή του έργου «Κατασκευή ΧΥΤΑ 2ης 
Διαχειριστικής Ενότητας (διανομαρχιακός Θεσπρω¬ 
τίας - Πρεβέζης) Περιφέρειας Ηπείρου» στην περιοχή 
του Δ.Δ. Καρβουναρίου Δήμου Παραμυθιάς στο Ν. 
Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 2, 3 και 4 του ν. 2882/ 
2.2.2001 «Κώδικας Αναγκαστικών Απαλλοτριώσεων Ακι¬ 
νήτων», όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών, κειμένων διατάξεων». 

3. Τις διατάξεις του άρθρου 1 του ν. 653/1977 «περί υ- 
ποχρεώσεως των παρόδιων ιδιοκτητών δια την διάνοιξη 
Εθνικών Οδών κ.λπ.» όπως συμπληρώθηκαν με τις παρ. 9 
και 10 του άρθρου 62 του ν. 947/1979 και την παρ. 4 του 
άρθρου 9 του ν. 960/1979, για την εκτέλεση των οποίων 
εκδόθηκε το π.δ. 929/1979 καθώς και τις διατάξεις της 
παρ. 14 του άρθρου 4 του κεφ. Β'του ν. 2052/1992. 

4. Την υπ’ αριθμ. 3679/24.9.2003 απόφαση έγκρισης πε¬ 
ριβαλλοντικών όρων της Δ/νσης Περιβάλλοντος και Χω¬ 
ροταξίας της Περιφέρειας Ηπείρου. 

5. Το υπ’ αριθμ. οικ. 3650/5.8.2005 έγγραφο της Δ/νσης 
Δημοσίων Έργων Περιφέρειας Ηπείρου μετά των συνημ¬ 
μένων, του από τα οποία προκύπτει ότι έχουν τηρηθεί οι 
προϋποθέσεις του άρθρου 3 του ν. 2882/2001 και ότι έχει 
προβλεφθεί η απαιτούμενη πίστωση. 


6. Την υπ’ αριθμ. 799/6.9.2005 θετική εισήγηση της Κτη¬ 
ματικής Υπηρεσίας Ν. Θεσπρωτίας, αποφασίζουμε: 

Κηρύσσουμε την αναγκαστική απαλλοτρίωση ακινή¬ 
των, για λόγους δημοσίας ωφέλειας και ειδικότερα για 
την κατασκευή του έργου «Κατασκευή ΧΥΤΑ 2ης Διαχει¬ 
ριστικής Ενότητας (διανομαρχιακός Θεσπρωτίας - Πρε¬ 
βέζης) Περιφέρειας Ηπείρου» που βρίσκεται στην περιο¬ 
χή του Δ.Δ. Καρβουναρίου Δήμου Παραμυθιάς στο Ν. Θε¬ 
σπρωτίας, έκτασης συνολικού εμβαδού 58.274,35 τ.μ. 
που απεικονίζεται με κλίμακα 1:1000 στο τοπογραφικό 
διάγραμμα που συνέταξε ο Αθανάσιος Φάίτας, θεώρησε 
ο Νικόλαος Τσεκούρας, Προϊστάμενος της Προϊστάμε¬ 
νος της Τοπ/κής Υπηρεσίας της ΝΑ Θεσπρωτίας και ε- 
γκρίθηκε από την Περιφέρεια Ηπείρου με την υπ’ αριθμ. 
οικ. 3647/5.8.2005 απόφαση της Δ.Δ. Ε./Π.Η. καικτηματο- 
λογικό πίνακα, που συντάχθηκε τον Αύγουστο του έτους 
2005, από τον Τσώλη Παναγιώτη, Τοπογράφο Μηχανικό, 
θεωρήθηκε από τον Χαρίλαο Τάττη, Τοπογράφο Μηχανι¬ 
κό Δ/ντή της Δ/νσης Δημοσίων Έργων Περιφέρειας Ηπεί¬ 
ρου και εγκρίθηκε με την υπ’ αριθμ. οικ. 3647/2005 από¬ 
φαση της Δ.Δ.Ε/Π.Η στις 5.8.2005. 

Σε τμήμα της έκτασης που απαλλοτριώνεται προβάλει 
δικαιώματα κυριότητας ο Δήμος Παραμυθιάς. 

Η απαλλοτρίωση κηρύσσεται υπέρ του Δημοσίου και με 
δαπάνη 50.000 ΕΥΡΩ στο Π.Δ.Ε. (Σ.Α.Ε.Π. 030 έργο 2005 
Ε.Π. 03000000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Σεπτεμβρίου 2005 
Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

Αριθ. 3906/Τκ/οικ (3) 

Αναγκαστική Απαλλοτρίωση ακινήτων για την κατασκευή 
του έργου «Περιφερειακός Δακτύλιος Τρικάλων τμή¬ 
μα συνδετήρια οδός Ε.Ο. Τρικάλων -Πύλης και Ε.Ο. 
Τρικάλων - Ιωαννίνων» (Χ.θ. 0+000 έως Χ.θ. 5 + 600). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 2, 3 και 4 του ν. 2882/2001 
(ΦΕΚ 17/16.2.2001, τ. Α') «Κώδικας Αναγκαστικών Απαλ¬ 
λοτριώσεων Ακινήτων» όπως ισχύουν. 

2. Τις διατάξεις του άρθρου 23 του π.δ. της 25/28 Νοεμ. 
1929 «περί κωδικοποιήσεως των περί κατασκευής και συ- 
ντηρήσεως οδών κείμενων διατάξεων». 

3. Την υπ’ αριθμ. 81561/30.4.2002 απόφαση Προέγκρι¬ 
σης Χωροθέτησηςτου έργου: «Περιφερειακός δακτύλιος 
Τρικάλων, τμήμα συνδετήρια οδός Ε.Ο. Τρικάλων - Πύλης 
και Τρικάλων Ιωαννίνων». 

4. Την υπ’ αριθμ. 132293/9.9.2003 κοινή υπουργική α¬ 
πόφαση ΠΕ.ΧΩ.Δ.Ε. - ΓΕΩΡΓΙΑΣ έγκρισης περιβαλλοντι¬ 
κών όρων. 

5. Την υπ’ αριθμ. 2540/Τκ/οικ21.6.2005 βεβαίωση κάλυ¬ 
ψης δαπάνης της Περιφέρειας Θεσσαλίας - Δ/νση Δημο¬ 
σίων Έργων - Τμήμα Οδικής Κυκλοφορίας και Τοπογρα- 
φήσεων. 

6. Τη γνωμοδότηση υπ’ αριθμ. 6900/27.7.2005 / Νομαρ¬ 
χιακή Αυτοδιοίκηση Τ ρικάλων / Δ/νση Γεωργικής Ανάπτυ¬ 
ξης /Τμήμα Γ. Εφαρμογών και Πολιτικής Γ ης, για την κή¬ 
ρυξη της απαλλοτρίωσης του θέματος. 

7. Τη γνωμοδότηση υπ’ αριθμ. 2783/30.6.2005 / Περιφέ¬ 
ρεια Θεσσαλίας / Γενικής Δ/νση Περιφέρειας / Δασαρχείο 
Τ ρικάλων, γιατην κήρυξη της απαλλοτρίωσης του θέματος. 

8. Την ανακοίνωση στο Δήμο Τρικκαίων και αποδεικτικό 
τοιχοκόλλησης ώστε να λάβουν γνώση οι θίγόμενοι ιδιο¬ 
κτήτες. Η ανακοίνωση τοιχοκολλήθηκε στις 2.6.2005 στο 
κατάστημα Δήμου Τρικκαίων. 

9. Τη δημοσίευση της ανακοίνωσης στην ημερήσια ε¬ 
φημερίδα «Πρωινός Λόγος» που εκδίδεται στα Τρίκαλα. 

Και επειδή: 

Έχει παρέλθει ο ένας μήνας από τη δημοσίευση της α¬ 
νακοίνωσης στην εφημερίδα και από την τοιχοκόλληση 
της στο κατάστημα του Δήμου, όπως προβλέπει η παρ. 5 
του άρθρου 3 του ν. 2881/2001, αποφασίζουμε: 


Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την κατα¬ 
σκευή του έργου «Περιφερειακός Δακτύλιος Τρικάλων, 
τμήμα συνδετήρια οδός Ε.Ο. Τ ρικάλων - Πύλης και Τ ρικά¬ 
λων Ιωαννίνων» (Χ.Θ. 0+000 έως 5+600), έκτασης συνο¬ 
λικού εμβαδού 256.397,77 τ.μ. που βρίσκεται στο Ν. Τρι¬ 
κάλων και εικονίζεται με κλίμακα 1:1000 στο από Φεβρου¬ 
άριο 2001 κτηματολογικό διάγραμμα και τον αντίστοιχο 
κτηματολογικό πίνακα της Δ/νσης Δημοσίων Έργων Πε¬ 
ριφέρειας Θεσσαλίας, τα οποία έχουν συνταχθεί από την 
τοπογράφο Μηχανικό Ελένη Μισιάκα, της αναδόχου ομά¬ 
δας «Θ. Λαφαζάνης, ΤΟΡΟ ΤΒΙΚΑΕΑ Ο.Ε., Α. Ζυγούρας, 
Α. Αβραμίδης, Α. Πρίτσας» και έχει θεωρήσει ο Δ/ντής της 
Δ/νσης Δημοσίων Έργων Κων/νος Φαλούτσος στις 
14.12.2004 και όπως ελέγχθηκε και θεωρήθηκε ο διορθω¬ 
μένος κτηματολογικός πίνακας από τη Δ/νση Δημοσίων 
Έργων Περιφέρειας Θεσσαλίας σύμφωνα με το υπ’ α- 
ριθμ. 3443/Τκ/16.8.2005 έγγραφό της. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες, οι οποίες στα κτηματολογικό 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνη του Δημοσίου. 

Η εκτιμούμενη δαπάνη ανέρχεται στο ποσό των 900.000 
ευρώ και θα βαρύνει τις πιστώσεις της ΣΑΕΠ 0063 με ε- 
ναρ. Έργου 2005ΕΠ00630004 «Απαλλοτριώσεις για την 
κατασκευή Περιφερειακός Δακτύλιος Τ ρικάλων, τμήμα α¬ 
πό Ε.Ο. Τ ρικάλων - Άρτας έως Ε.Ο. Τ ρικάλων - Ιωαννίνων» 
σε συνδυασμό με τις διατάξεις του ν. 653/1977 όπως 
ισχύουν. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Συνεταιρισμός Υδραυλικών Τρικάλων. 

2) Αλεξίου Γεώργιος. 

3) Αλεξίου Κωνσταντίνος κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Σεπτεμβρίου 2005 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

Αριθ. οικ. 1226 (4) 

Έγκριση τοπικού ρυμοτομικού σχεδίου για ανέγερση Ανοι¬ 
κτού γυμναστηρίου (κατασκευή στίβου και γηπέδου πο¬ 
δοσφαίρου) στον Ξηρόκαμπο της Νήσου Λέρου Ν. Δω- 
δεκανήσου. Σχετ.: Το υπ’ αριθμ. 3229/ 22.7.2005 έγγρα¬ 
φο του Δήμου Λέρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1) Το ν.δ. 17.7.1923 (Α' 223), τα άρθρα 3, 9, 11,70 περί» 
Σχεδίων πόλεων, κωμών κλπ» όπως μεταγενέστερα τρο¬ 
ποποιήθηκε, συμπληρώθηκε και ισχύει σήμερα. 

2) Το άρθρο 26 του ν. 1337/1983 (ΦΕΚ 33/Α/14.3.1983) 
«ΘΕΣΕΙΣ ΚΤΙΡΙΩΝ ΔΗΜΟΣΙΩΝ Η ΚΟΙΝΩΦΕΛΩΝ ΣΚΟ¬ 
ΠΏΝ ΕΚΤΟΣ ΣΧΕΔΙΟΥ» όπως μεταγενέστερα τροποποι¬ 
ήθηκε, συμπληρώθηκε και ισχύει σήμερα. 

3) Το άρθρο 21 του π.δ./3.4.1929 (ΦΕΚ 155/Α/ 
22.4.1929) «Δικαιολογητικά στοιχεία απαιτούμενα προς 
συζήτησιντου σχεδίου ρυμοτομίας και των τροποποιήσε¬ 
ων αυτού». 

4) Τις Εγκυκλίους υπ’ αριθμ. 1/1961, 8/1975, 43/1980 
του Υ.ΠΕ.ΧΩ.ΔΕ. 

5) Το άρθρο 9 του ν. 1577/1985 (ΦΕΚ210 Α718.12.1986) 
περί «Γενικού Οικοδομικού Κανονισμού», όπως αυτός 
τροποποιήθηκε μετο ν. 2831/2000 (ΦΕΚ 140Α713.6.2000) 
και ισχύει σήμερα. 

6) Το ν. 51 /1987 (ΦΕΚ 26 Α/6.3.1987) για τον «καθορισμό 
των περιφερειών της χώρας κλπ». 

7) Το ν. 3200/1955, άρθρο 8, περί «διοικητικής αποκε- 
ντρώσεως». 

8) Το άρθρο 6 του ν. 2503/1997 (ΦΕΚ 107Α730.5.1997) 
περί «Διοίκησης, Οργάνωσης, στελέχωσης της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλων διατάξεων». 

9) Το π.δ. 10 (ΦΕΚ 10Α/20.1.2000) «περί Ιδρύσεως Τμή¬ 
ματος Περιβάλλοντος και Χωροταξίας Δωδεκανήσου στη 
Περιφέρεια Νοτίου Αιγαίου». 

10) Το άρθρο 7 του ν. 2508/1997 (ΦΕΚ 124 Α/13.6.1997) 
περί «βιώσιμης οικιστικής ανάπτυξης των πόλεων και οικι¬ 
σμών της χώρας και άλλων διατάξεων». 

11) Το άρθρο 18 του ν. 2690/1999 (ΦΕΚ 45 Α/9.3. 1999) 
περί «Κύρωσης του κώδικα διοικητικής διαδικασίας και άλ¬ 
λων διατάξεων». 

12) Την υπ’ αριθμ. 84/11.12.2000 Εγκύκλιο του 
Υ.ΠΕ.ΧΩ.ΔΕ. 

13) Την υπ’ αριθμ. 227/2005 απόφαση του Δημοτικού 
Συμβουλίου του Δήμου ΛΕΡΟΥ. 

14) Την από 12.8.005 (3η πράξη, 3η Συνεδρίαση) ομό¬ 
φωνη γνωμοδότηση του Περιφερειακού Συμβουλίου Χω¬ 
ροταξίας Οικισμού και Περιβάλλοντος (Π.Σ.Χ.Ο.Π.) του 
τμήματος ΠΕ.ΧΩ. Δωδεκανήσου. 

15) Το γεγονός ότι με την απόφαση αυτή δεν προκαλεί- 
ται δαπάνη σε βάρος του προϋπολογισμού του Δημοσίου 
και του Δήμου. 

επειδή 

Με την σχετική αίτηση ζητείται η έγκριση τοπικού ρυρυ- 
μοτομικού σχεδίου, για την ανέγερση ανοικτού γυμνα¬ 
στηρίου (κατασκευή στίβου και γηπέδου ποδοσφαίρου) 


στην εκτός σχεδίου και εκτός οικισμών περιοχή του «Ξη- 
ρόκαμπου» της Νήσου Λέρου του Νομού Δωδεκανήσου 
για τις ανάγκες του Δήμου και των επισκεπτών του Νησι¬ 
ού, επί ενός γηπέδου ιδιοκτησίας του Δήμου Λέρου εκτά- 
σεως 27.394,40 τ.μ. 

Στο γήπεδο αυτό προβλέπονται κατασκευές που έχουν 
εγκριθεί με την υπ’ αριθμ. ΤΥ-Δα/Φ130/ΟΙΚ 32430/ 

6.7.2005 πράξη της Γενικής Γραμματείας Αθλητισμού, α¬ 
ποφασίζουμε: 

Την έγκριση τοπικού ρυμοτομικού σχεδίου για την ανέ¬ 
γερση ανοικτού γυμναστηρίου (κατασκευή στίβου και γη¬ 
πέδου ποδοσφαίρου) στον Ξηρόκαμπο της Νήσου Λέ¬ 
ρου, του Νομού Δωδεκανήσου και συγκεκριμένα: 

Α. Το πολεοδομικό σχέδιο με τον καθορισμό οικοδομή¬ 
σιμων χώρων, οδών, χώρων στάθμευσης, όπως οι παρα¬ 
πάνω ρυθμίσεις φαίνονται στα τέσσερα (4) σχετικά χρω¬ 
ματισμένα πρωτότυπα διαγράμματα σε κλίμακα 1:500, 
στα οποία καθορίζονται και τα όρια του τοπικού ρυμοτο¬ 
μικού σχεδίου με διακεκομμένη γραμμή, όπως το υπό¬ 
μνημα του χάρτη, όπως έχουν θεωρηθεί από την Γενική 
Γραμματεία Αθλητισμού και με την υπ’ αριθμ. 940/ 

1.8.2005 πράξη του προϊσταμένου του τμήματος ΠΕ.ΧΩ. 
Δωδεκανήσου. 

Β. Τον πολεοδομικό κανονισμό ως ακολούθως: 

1. Στους οικοδομήσιμους χώρους που χαρακτηρίζονται 
στα διαγράμματα της προηγούμενης παραγράφου με 
στοιχεία Ο.Τ., επιτρέπονται οι χρήσεις αθλητικών εγκατα¬ 
στάσεων όπως προσδιορίζονται από το άρθρο 10 του 
π.δ./23.2.1987 (ΦΕΚ-166/Δ/6.3.1987) και στα υπόλοιπα 
Ο.Τ. (Ρ) επιτρέπεται μόνον η στάθμευση. 

2. Οι όροι δόμησης καθώς και ο συντελεστής δόμησης 
στο Ο.Τ., όπως αυτό φαίνεται στα διαγράμματα της πα¬ 
ραγράφου Α, ορίζονται ως εξής: 

I. Ελάχιστο εμβαδόν γηπέδου 4.000 τ.μ. 

II. Ελάχιστο Πρόσωπο 25,00 μ. 

III. Μέγιστη κάλυψη 10%. 

IV. Συντελεστής δόμησης 0,20. 

V. Μέγιστο ύψος κτιρίων 7,50 μέτρα. 

VI. Όροφοι 2. 

VII. Μέγιστο ύψος για τους πυλώνες φωτισμού 35,00 μ. 

3. Επιπλέον των ανωτέρω ισχύουν τα εξής: 

I. Ως αφετηρία μέτρησης υψών θεωρείται η στάθμη της 
δημοτικής οδού. Π. Για την έκδοση οικοδομικών αδειών α¬ 
παιτείται η έγκριση της ΕΠΑΕ. 

Απαγορεύονται οι φωτεινές επιγραφές - διαφημίσεις. 
Επιτρέπονται μόνο επιγραφές ή και διαφημίσεις με δια¬ 
στάσεις που θα καθορίζονται από την ΕΠΑΕ. 

III. Κατά τα λοιπά ισχύει ον. 1577/1985 (ΓΟΚ), όπωςτρο- 
ποποιήθηκε και ισχύει σήμερα. 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 30 Σεπτεμβρίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΤΠΟΜΝΗΜΑ 

ΟΡΙΟ ΓΗΠΕΔΟΤ (Α8ΓΔΕΖΗΘ<ΚΛΜΝΙ0ΠΡΓΓΓ·Χ*0Α1 βι π δι εί ζι ηι θι η κι λι μ· νι α) 
ΟΡΟ ΤΟΠΚΟΤ ΡΤΜΟΤΟΜΙΚΟΤ (3 ΓΔΕΖΗΘΙΡ1ΠΡΣΤΤΦΧ4ΛΜ Β1ΠΔ1Ε1Ζ1ΗΙ01Π101Ϊ1) 
ΡΤΜΟΤΟΜΙΚΗ ΓΡΑΜΜΗ 

ΟΙΚΟΔΟΜΙΚΗ ΓΡΑΜΜΗ 


ΕΜΒΑΔΟΝ ΓΗΠΕΔΟΤ 

ΕΠΙΦΑΝΕΙΑ ΓΗΠΕΔΟΥ: 

Ε(ΑΒΓΔΕΖΗΘΙΚΛΜΝΞΟΠΡΣΤΎΦΧΨΩΑ1Β1Γ1Δ1Ε1Ζ1 
Η1Θ1Ι1Κ1Λ1Μ1Ν1Α) - 27395,40 τ.μ. 


ΟΡΟΙ ΔΟΜΗΣΗΣ 


ΚΑΛΥΨΗ 10% 

Σ.Δ. 0.20 
ΥΨΟΣ 7.5 μ. 

ΕΜΒΑΔΟΝ 4000 τ.μ. 

ΟΡΟΦΟΙ 2 

ΧΡΗΣΕΙΣ ΓΗΣ: ΑΡΘ.10 (ΚΟΙΝΩΝΙΚΕΣ ΕΞΥΠΗΡΕΤΗΣΕΙΣ) 
Π.Δ. 23-2-87 / ΦΕΚ 166Δ*/87 


ΠΕΡΙΦΕΡΕΙΑ 
ΝΟΤΙΟΥ ΑΙΓΑΙΟΥ 
ΔΗΜΟΣ ΛΕΡΟΥ 

. ' ΕΘΕΟΡΗΟΗ 

■< «ΜΙΝΜΚ 940/1·αβ~ο« 

0 ΑΜΙΠΜ|«01 


ΤΙΤΛΟΣ : 

ΤΟΠΙΚΟ ΡΤΜ0Τ0ΜΙΚ0 ΣΧΕΔΙΟ 

ΓΙΑ ΤΗΝ ΑΝΕΡΓΕΣΗ ΑΝΟΙΚΤΟΥ ΓΤΜΝΑΣΤΗΡΙΟΤ 
(ΚΑΤΑΣΧΕΤΗ ΣΤΙΒΟΤ-ΓΗΠΕΔΟ ΠΟΔΟΣΦΑΙΡΟ!) 

ΣΤΟΝ ΖΗΡΟΚΑΜΠΟ ΛΕΡΟΤ 


ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΛΙΜΑΚΑ 1 : 500 

ΕΡΓΟΔΟΤΗΣ: ΔΗΜΟΣ ΛΕΡΟΤ 

Ο ΣΥΝΤΑΞΑΣ: Χ.ΒΑΞΕΒΑΝΕΡΗΣ,ΤΟΠΟΓΡΑΦΟΣ ΜΗΧ. 


ΗΜΕΡΟΜΗΝΙΑ 

ΙΟΤΛΙΟΣ 2005 

χΤβαξεβανερης 

ΤΟΠΟΓΡΑΦΟΣ ΜΗΧ. Ε.Μ.Π. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















